Vilkitski adası (Kara dənizi)
Vilkitski adası — yaşayışı olmayan, Kara dənizinin şərqində, Ob estuarisi ilə Yenisey körfəzi arasında yerləşən ada. İnzibati cəhətdən Yamalo-Nenets Muxtar Dairəsi ərazisinə daxildir. Ada aypara formasına malikdir. Cənubunda Şved buxtası yerləşir. Eni 9 km, uzunluğu 18 km təşkil edir. Ərazisi əsasən qumsaldır. Ərazisinin 60 km² sahəsi tundra bitkiləri ilə örtülür. Ada 1874-cü ildə kəşf edilmişdir. Ada öz adını Andrey İppolitoviç Vilkitskinin şərəfinə adlandırılmışdır.